S-1199/2021

Mál þetta, sem dómtekið var 10. maí 2021, er höfðað með ákæru, útgefinni af lögreglu-stjóranum á höfuðborgarsvæðinu 2. mars sama ár, á hendur S-kk-þgf D-kk-þgf Í-kk-þgf, kt. [...], [...], [...], „fyrir fíkniefnalagabrot með því að hafa, aðfaranótt sunnudagsins 18. október 2020, í iðnaðarbili númer [...] við [...], Hafnarfirði, haft í vörslum sínum [...] samtals 45 kannabisplöntur og hafa um nokkurt skeið fram til þess dags ræktað greindar plöntur sem lögregla fann við leit í húsnæðinu.

Telst þessi háttsemi ákærða varða við 2., sbr. 4., sbr. 4. gr a, sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og að gerðar verði upptækar framangreindar 45 kannabisplöntur og munir sem haldlagðir voru við leit í húsnæðinu og ákærði notaði við ræktunina sem tilgreindir eru undir munaskrár númerum 149398 og 149400 samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 en allt framangreint var haldlagt við leit lögreglu hjá hinum ákærða líkt og að ofan er rakið.“

Í þinghaldi 10. maí 2021 féll ákæruvaldið frá hluta verknaðarlýsingar ákæru og féllst á sjónarmið ákærða um að sautján af fjörtíu og fimm plöntum, sem hald var lagt á, væru græðlingar og þeir hefðu verið komnir skammt á veg í ræktun.

Ákærði h efurjátað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunar-færslu þegar sækjanda og verjanda ákærða hafði verið gefinn kostur á að tjá sig um laga-atriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa, auk hæfilegrar þóknunar til handa skip-uðum verjanda sem greiðist úr ríkissjóði.

Eftir því sem að framan greinir verður ákærði sakfelldur fyrir brot samkvæmt ákæru og varðar það við 2. gr., sbr. 4., 5. og 6. gr., laga nr. 65/1974 um ávana- og fíkniefni, og 2. gr., sbr. 1. mgr. 14. gr., reglugerðar nr. 233/2001, sbr. síðari breytingar. Ákærði er fæddur í [...] og samkvæmt sakavottorði, dags. 23. febrúar 2021, hefur hann frá árinu 2011 í nokkur skipti gengist undir sáttir hjá lögreglustjóra vegna umferðarlagabrota sem varða akstur undir áhrifum áfengis eða fíkniefna, auk sviptingaraksturs. Þá hefur ákærði í eitt skipti gengist undir sátt hjá lögreglustjóra vegna varslna á fíkniefnum. Brot það sem ákærði er nú sakfelldur fyrir var framið eftir að hann gekkst undir framangreindar sáttir. Sakaferill ákærða horfir heilt á litið til refsiþyngingar. Til málsbóta horfir játning ákærða fyrir dómi og hjá lögreglu. Þá verður við ákvörðun refsingar litið til þess að sautján af fjörtíu og fimm kannabisplöntum, sem ákært er fyrir, voru græðlingar. Að öllu framan-greindu virtu þykir refsing ákærða hæfilega ákvörðuð fangelsi í þrjá mánuði en fresta skal fullnustu refsingarinnar og fellur hún niður að liðnum tveimur árum frá uppkvaðn-ingu dómsins að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru verða gerðar upptækar kannabisplöntur og munir sem nánar greinir í dómsorði.

Vegna úrslita málsins, og með vísan til 1. mgr. 235. gr. laga nr. 88/2008, verður ákærða gert að greiða allan sakarkostnað málsins, sem er þóknun skipaðs verjanda hans, A-kvk-ef B-kvk-ef J-kvk-ef lögmanns, vegna vinnu á rannsóknarstigi og fyrir dómi, sem þykir hæfilega ákveðin 250.000 krónur, að meðtöldum virðisaukaskatti, auk annars sakar-kostnaðar samkvæmt yfirliti ákæruvaldsins, 388.539 krónur.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari vegna V-kk-ef R-kk-ef Þ-kk-ef aðstoðarsaksóknara.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, S-kk-nf D-kk-nf Í-kk-nf, sæti fangelsi í þrjámánuði en fresta skal fullnustu refs-ingarinnar og fellur hún niður að liðnum tveimur árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Gerðar eru upptækar 45 kannabisplöntur og munir samkvæmt muna skrár númerum 149398 og 149400 í málaskrá lögreglu.

Ákærði greiði allan sakarkostnað málsins, þar með talda þóknun skipaðs verjanda síns, A-kvk-ef B-kvk-ef J-kvk-ef lögmanns, 250.000 krónur, og 388.539 krónur í annan sakar-kostnað.

D-kk-nf K-kk-nf